b'\n_START_ARTICLE_\nLietuvos keliai\n_START_PARAGRAPH_\nLietuvos keliai yra Lietuvos transporto sistemos dalis. Valstybei priklausantys (valstybiniai) keliai skirstomi \xc4\xaf magistralinius, kra\xc5\xa1to ir rajoninius kelius. Valstybei nepriklausantys keliai (gatv\xc4\x97s, vietiniai keliai, priva\xc5\xbeiavimai) priklauso savivaldyb\xc4\x97ms.\n_START_SECTION_\nEuropos keli\xc5\xb3 tinklo koridoriai\n_START_PARAGRAPH_\n1994\xc2\xa0m. nustatyti du Lietuv\xc4\x85 kertantys Trans European Network koridoriai. Juos nustat\xc4\x97 Europos \xc5\xa1ali\xc5\xb3 transporto ministrai konferencijos metu, kuri vyko Kretoje.\n_START_SECTION_\nKoridorius Nr. I\n_START_PARAGRAPH_\nKoridorius (greitkelis Via Baltica ir gele\xc5\xbeinkelio linija Rail Baltica) kerta Lietuv\xc4\x85 \xc5\xa1iaur\xc4\x97s\xc2\xa0\xe2\x80\x93 piet\xc5\xb3 kryptimi, jungdamas Talin\xc4\x85\xc2\xa0\xe2\x80\x93 Ryg\xc4\x85\xc2\xa0\xe2\x80\x93 Salo\xc4\x8dius\xc2\xa0\xe2\x80\x93 Panev\xc4\x97\xc5\xbe\xc4\xaf\xc2\xa0\xe2\x80\x93 Kaun\xc4\x85\xc2\xa0\xe2\x80\x93 Kalvarij\xc4\x85\xc2\xa0\xe2\x80\x93 Var\xc5\xa1uv\xc4\x85. Koridoriaus at\xc5\xa1aka Nr. I A jungia Talin\xc4\x85\xc2\xa0\xe2\x80\x93 Ryg\xc4\x85\xc2\xa0\xe2\x80\x93 \xc5\xa0iaulius\xc2\xa0\xe2\x80\x93 Taurag\xc4\x99\xc2\xa0\xe2\x80\x93 Kaliningrad\xc4\x85.\n_START_SECTION_\nKoridorius Nr. IX\n_START_PARAGRAPH_\nKoridorius kerta Lietuv\xc4\x85 ryt\xc5\xb3\xc2\xa0\xe2\x80\x93 vakar\xc5\xb3 kryptimi. At\xc5\xa1aka Nr. IX B jungia Kijev\xc4\x85\xc2\xa0\xe2\x80\x93 Minsk\xc4\x85\xc2\xa0\xe2\x80\x93 Vilni\xc5\xb3\xc2\xa0\xe2\x80\x93 Klaip\xc4\x97d\xc4\x85, o at\xc5\xa1aka Nr. IX D\xc2\xa0\xe2\x80\x93 Kaun\xc4\x85\xc2\xa0\xe2\x80\x93 Kaliningrad\xc4\x85.'